**З А П О В Е Д**

**№ РД**-**12**-**675**

Град София, 01.03.2017 г.

На основание чл. 64, ал. 1 от Закона за държавната собственост /ЗДС/, във връзка с чл. 69, ал. 1 от Правилника за прилагане на закона за държавната собственост /ППЗДС/ и чл. 1, ал. 2, чл. 2, т. 1, чл. 4, ал. 1, чл. 5, ал. 1 и чл. 6 от Наредба № 7 от 14 ноември 1997 г. за продажба на движими вещи - частна държавна собственост /Наредба № 7/, както и във връзка с Решение по т. 41 от заседание на комисия „Бюджет и финанси“ на ВСС от 19.10.2016 г., съгласно извлечение от протокол № 39/19.10.2016 г.,

**Н А Р Е Ж Д А М :**

**1.** Да се проведе **повторен** търг с тайно наддаване за продажба да движима вещ – частна държавна собственост с балансова стойност под 10000 лева, в сградата на СГС на адрес: гр. София, бул. „Витоша“ № 2, етаж 1. На основание чл. 15 от Наредба № 7, първоначално определената началната тръжна цена за вещта от 2900 лв. (без ДДС) следва да бъде намалена с 20 %, както следва:

|  |  |  |  |  |
| --- | --- | --- | --- | --- |
| Тръжен списък | | | | |
| Орган | Марка, модел | Рег. № | Първоначална регистрация | Начална цена |
| СГС | „Пежо 607“ | СА 3754 АР | 2003 г. | **2320** лв. (без ДДС) |

**2.** Откриването на тръжната процедура да се извърши на 15.03.2017 г. от 9.00 ч в сградата на СГС в гр. София, бул. „Витоша“ № 2, етаж 1.

**3.** Търгът да се проведе от комисия в състав:

Председател: Благовест Димов

Членове: 1. Габриела Лазарова

2. Захари Чавдаров

**4.** Настоящата заповед да се обяви на видно място в сградата на СГС в гр. София, бул. „Витоша“ № 2, етаж 1. Обявлението за провеждането на търга да се публикува във вестник „Сега“, не по-късно от седем дни преди срока, определен за откриване на тръжната процедура.

**5.** Оферти за участие в търга, след оглед на вещите предмет на продажбата, следва да се подадат в срок от откриването на тръжната процедура на 15.03.2017 г. до 22.03.2017 г. Място за приемане на офертите: регистратура на СГС, сутерен, стая 71, всеки работен ден от 9:00 часа до 17:00 часа. Образец на документацията за участие да се публикува на интернет страницата на продавача: http://scc.bg/?page\_id=1535.

**6.** Оглед на автомобила да бъде извършван всеки работен ден от срока за подаване на оферти по **т. 5**, между 12.00 и 13.00 часа, след предварителна заявка на тел 0888 43 55 06. Лице за контакт – Илиян Александров.

**7.** Депозит в размер на 10 % от началната тръжна цена на вещта, за която се кандидатства, да се внесе по банкова сметка на СГС в Българска народна банка, Банков код (BIC): BNBGBGSD, Банкова сметка (IBAN): BG39BNBG96613300173403. Документ за внасяне на депозита да се представи при подаване на офертите за участие.

**8.** Всяка подадена от кандидатите оферта да се провери от член на комисията за спазване на условията на търга и представяне на необходимите документи. След извършването на проверката, приетата оферта да бъде запечатана в непрозрачен плик и да бъдат пусната в урна, в присъствието на кандидата.

**9.** В първия присъствен ден след изтичане на срока за подаване на оферти да се отвори урната и да се състави тръжен лист, в който да се впишат всички подадени оферти и тръжните номера на кандидатите.

**10.** Кандидатът предложил най-висока цена да се обяви за спечелил търга.

**11.** В срока по **т. 9** да се състави тръжен протокол в три екземпляра и на мястото за обяви да се обявят резултатите от проведения търг.

**12.** След като спечелилият търга кандидат заплати цената в срок от три работни дни от обявяване на резултатите, да се сключи писмен договор за покупко – продажба между СГС и кандидата.

**13.** За всички неуредени въпроси се прилагат правилата на Наредба № 7 от 14 ноември 1997 г. за продажба на движими вещи - частна държавна собственост.

**14.** Контролът по изпълнението на заповедта възлагам на председателя на комисията.

**15.** Препис от заповедта да се връчи на членовете на комисията – за сведение и изпълнение, както и на главния счетоводител на СГС.

……………/**П/**……………...

**КАЛОЯН ТОПАЛОВ**

**ПРЕДСЕДАТЕЛ**

**НА СОФИЙСКИ ГРАДСКИ СЪД**

Изготвил:

Б. Димов – съд. помощник, ТО